cyanic-selkie/wikianc huggingface dataset:
Զինապալատ
Զենք ու զրահ
Թանգարանի ցուցահանդեսը ներառում է ռուսական և արտասահմանյան ռազմական և տոնական զենքերի նմուշներ։ Հավաքածուն ներառում է բյուզանդացի, եգիպտացի, հնդիկ, ֆրանսիացի, շվեդ և այլ ազգերի վարպետների գործեր։ Զինապալատում աշխատած արհեստավորների անունները հայտնի դարձան միայն 1950-1980 թվականներին՝ լայնածավալ հետազոտական ​​գործունեության արդյունքում, որը  բացահայտեց այնպիսի աշխատողների, ինչպիսիք են Նիկիտա Դավիդովը, Պերվուշա Իսաևը, Իվան և Տիմոֆեյ Լուչանինովները ։ Սպառազինության հավաքածուի մեծ մասը բաղկացած է զրահից և սաղավարտից։ Այցելուներին ներկայացվում է Ալեքսանդր Նևսկու հոր` Յարոսլավ Վսեվոլոդովիչի սաղավարտը, բյուզանդական սաղավարտ՝ դեհիսուսով, ինչպես նաև Իվան Ահեղի երեք տարեկան որդու՝ Իվան արքայորդու հազվագյուտ սրածայր սաղավարտը։ Ցուցադրվում է նաև Պյոտր Շույսկու օղազրահը, որը, ըստ լեգենդի, Լիվոնյան պատերազմի ժամանակ՝ իշխանի մահից հետո, նվիրվել է Երմակին, որով նա անցել է Սիբիրի հողերը։ Երմակի մահից հետո օղազրահը համալրել է Զինապալատի հավաքածուն։ Հաջորդ էքսպոնատը 12-17-րդ դարերի վահանների հավաքածուն է, ինչպես նաև տոնական սպառազինությունը, որոնք նորաձև են դարձել հրազենի հայտնվելուց հետո։ Հենց այդ ժամանակ պաշտպանական ասպազենքը կորցրել է իր ռազմական նշանակությունը։ Տոնական զենքերի հավաքածուի մեջ են մտնում նաև Միխայիլ և Ալեքսեյ Ռոմանովների զրահները։ Հարևան ցուցափեղկերում ցուցադրվում են գայիսոններ և վեցափետուր լախտեր։ Այդ առարկաները ոչ միայն սառը զենքեր էին, այլև արքայական իշխանության խորհրդանշաններ։ Ցուցադրված են նաև թրեր, սրեր, մալայական դաշույններ, սուսերիկներ և այդ ժամանակի տարբեր տեսակի զենքեր։
Ոսկու և արծաթի ֆոնդ
Զինապալատում զետեղված է XII-XVII դարերի հին ռուսական ոսկե և արծաթե իրերի հավաքածու։ Ռուսաստանում XII-XIII դարում ժողովրդականություն էին վայելում ֆիլիգրանի տեխնիկայով պատրաստված զարդերը և Լիմոժյան էմալը։ Նման արժեքների օրինակներ են հանդիսանում Ստառոռյազանի  պահեստի իրերը, որոնք հայտնաբերվել են Հին Ռյազանի տարածքում 1822 թվականին։ Զինապալատի ցուցադրված գանձերի մեջ են շքեղ ուսնոցներ, կախազարդեր և մետաղյա կախազարդեր։
Թանգարանում պահվում է 16-17-րդ դարերի արևմտաեվրոպական արծաթագործների՝ աշխարհի ամենամեծ հավաքածուն։ Ցուցադրվող իրերի մեծ մասը նախշավոր անոթներ են՝ սափորներ, գավաթներ, գարեջրի բաժակներ և գինու կավե անոթներ։ Էքսպոզիցիան ընդգրկում է թանկարժեք քարերով զարդարված ոսկե և արծաթե սպասք. բաժակներ, հազարփեշաներ, շերեփներ և ինքնաեռներ։ Ամենաարտասովոր իրերից մեկն է համարվում «Առատության եղջյուր» գավաթը, որը Շվեդիայի թագուհի Քրիստիանան է նվիրել  Ալեքսեյ Ռոմանովին՝ 1647 թվականին թագադրելու կապակցությամբ։ Մինչև 18-րդ դարը սպասքի պարագաները արքայական ընտանիքները օգտագործում էին պետական տոնակատարություններ կազմակերպելու ժամանակ։
Թանգարանի ամենաարժեքավոր ցուցանմուշներից մեկը Մոսկվայի հիմնադիր Յուրի Դոլգորուկիի եկեղեցական գավաթն է (սկիհ), որը իշխանը դրել է Պերեսլավլ-Զելեսկիի Պայծառակերպության տաճարի հիմքում։ Վլադիմիրա-Սյուզդալյան վարպետների աշխատանքները ներկայացված են 14-րդ դարի վերջի Դիոնիսիոսի տապանակով և 15-րդ դարի սկզբի վարպետ Լուկիանոսի սրբապատկերով, որտեղ ներկայացված էին աստվածաշնչյան թեմաներ՝ դրոշմված արծաթի վրա։ Կից պահվում է Վերափոխման մայր տաճարի Մորոզովյան ավետարանը, որը պատրաստվել է 15-րդ դարի սկզբին, ինչպես նաև եկեղեցական զարդարանքների իրեր։
VII-XV դդ. բյուզանդական արվեստի հավաքածուն ներառում է 1918 թվականին Սուդժենսկու գանձերի շարքում  հայտնաբերված արծաթե սափորը,  ագաթից և հասպիսից պատրաստված զարդեր, Դմիտրի Սալունսկիին պատկերող փորագրված սրբապատկեր և XI դարի փոքրիկ ոսկե սրբապատկեր ։
Կրեմլի արհեստագործների արտադրանքը
Թանգարանի հավաքածուի մեծ մասը բաղկացած է 16-17-րդ դարերի իրերից, որոնք պատրաստվել են Կրեմլի արհեստանոցներում։ Զինապալատում ներկայացված ամենահին ժառանգած իրերից մեկը Մոնոմախի գլխարկն է, որը պատրաստվել է արևելյան արհեստավորների կողմից 13-14-րդ դարերում։ Կից ցուցադրված է Կազանյան գլխարկը՝ պատրաստված  1553 թվականին  Կազանի գրավման պատվին, որը զարդանախշվել է խոտաբույսերով։ Ցուցահանդեսի ամենադիտարժան են համարվում «Մեծ հանդերձանքի» իրերը, որոնք պատրաստվել են մոսկվացի արհեստավորների կողմից 1627-1628 թվականներին Միխայիլ Ռոմանովի թագադրման համար․ թագավորական պսակ, գայիսոն և խաչակիր գունդ։ Առանձին ցուցափեղկ նվիրված է գավաթ-նաուտիլուսներին կամ «նավակներին», որոնց պատրաստման համար օգտագործվել են մարգարիտների խեցիները, ինչպես նաև «Երմակի դրոշը» ՝  կրոնական թեմաներով պաստառներ, որոնք երկար ժամանակ  համարվում էին Երմակի սեփականությունը ։
Պետերբուրգյան արտադրանքներ
18-րդ դարի ռուսական արվեստը սերտորեն կապված էր Սանկտ Պետերբուրգի արծաթե իրերի դպրոցի զարգացման հետ։ Թանգարանում ցուցադրվում են վարպետ Ի․ Լիբմանի ռոկոկոյի ոճով մոմակալները, դեկորատիվ շերեփներ, ինչպես նաև դասական ոճով պատրաստված սպասք։ Վերջիններիս մեջ է Եկատերինա II կողմից բերված օվալաձև սկուտեղը՝ նվիրված  իր ֆավորիտ Գրիգորի Պոտյոմկինին, ինչպես նաև օգտագործվող իրերի նոր տեսակներ՝ թեյնիկներ, սրճամաններ և սպասքակազմ, որոնք փոխարինում էին շերեփներին, բաժակներին և հազարփեշաներին։ Առանձին տաղավարում ներկայացված են Դմիտրի Վինոգրադովի ձեռնարկություններում արտադրված ռուսական ճենապակյա իրեր, ինչպես նաև 16-18-րդ դարերի գրպանի ժամացույցների հավաքածու։
Արտասահմանյան վարպետների աշխատանքները
Առանձին ցուցահանդեսում են ներկայացված օտարերկրյա վարպետների աշխատանքները, որոնք հիմնականում ներառված են հավաքածուի մեջ որպես ընծաներ ռուսական դեսպաններին։ Դրանց մեջ են մտնում Կոստանդնուպոլիսի արհեստավորների արտադրանքը՝  բյուրեղյա հայելի, որը նվիրվել է պատրիարք Ֆիլարեթին, Միխայիլ Ռոմանովի մեծ հովհարը՝ պատրաստված սև ջայլամի փետուրներից  և լեռնային բյուրեղապակուց իրեր։ Ամենաարժեքավոր իրերից մեկը իրանական գահն է, որը Շահ Աբասը նվիրել է Բորիս Գոդունովին։ Գահը երեսպատված է դրոշմանկարներով, ինչպես նաև զարդարված է տուրմալիններով և փիրուզով, մինչդեռ  Միխայիլ Ռոմանովի գահը, որը նույնպես պատրաստել են իրանցի արհեստավորները, պատրաստված է ավելի քան 13 կիլոգրամ ոսկուց։ Զինապալատում ցուցադրված են Ռուսաստանի, Արևմտյան Եվրոպայի և Առաջավոր Ասիայի մի շարք երկրների դեկորատիվ կիրառական արվեստը, այդ թվում Նոր Ջուղայի հայ վարպետների պատրաստած «Ալմաստե գահը»։ Հավաքածուն ներառում է նաև Լեհաստանի և Դանիայի դեսպանների կողմից ընծայված սպասք, խնկարկիչներ, գավաթներ և արծաթե քանդակներ։
Հյուսիսային արվեստ
Պատմական զարգացման առանձնահատկություններից ելնելով՝ Մեծ Նովգորոդի (Великий Новгород) արհեստավորները մշակել են արծաթե իրերի պատրաստման իրենց սեփական դպրոցը։ Նման աշխատանքներին բնորոշ են գծապատկերի հստակությունն ու ճշգրտությունը, կոմպոզիցիայի պարզությունը։ Զինապալատում ցուցադրում են 1329 թվականին կատարված Նովգորոդի արքեպիսկոպոս Մովսեսի սկիհը, սրբապատկերներ, ոսկով զարդարված  ավետարաններ, փայտե շերեփներ, օվալաձև անոթներ և արծաթե ափսեներ։ Նովգորոդյան դպրոցի սրբապատկերներին  է դասվում անհայտ սրբանկարչի «Գեորգիի հրաշքը վիշապի մասին» աշխատանքը, որին երկրպագում էին որպես վիշապախեղդ՝ զուգակցելով կերպարը սրբերի մասին հնագույն պատկերացումների հետ, որոնք հաղթում են չարի ուժերին ։ Առանձին ցուցադրություն է նվիրված Սոլվիչեգոդսկի աշխատանքներին։ Տեղի արհեստավորների առանձնահատկությունը ուսոլյան (Усольский район) էմալի օգտագործումն էր, որն առանձնանում է իր մեծ ինքնատիպությամբ և գեղատեսիլ զարդարանքով։ Առարկաները զարդարելու համար հաճախ օգտագործվում էին կակաչի ոճավորված ծաղիկներ։ Դրանցով զարդարում էին  սկահներ, գինու գավաթներ և բաժակներ զարդարելու համար  ։ Ուստյուգյան հավաքածուն ներառում է ծխախոտատուփեր, օծանելիքի շշեր և կոսմետիկա։ Սովորաբար որպես զարդարանքի թեմա հանդիսանում էր առօրյա կյանքը․ որսորդություն, հուշարձաններ և ժողովրդական տոնախմբություններ՝ ի պատիվ քրիստոնեական տոների ։
Գործվածք և հագուստ
Գործվածքներն ու հագուստի պարագաները Զինապալատի ցուցահանդես են մտել միայն 1919 թվականին։ Մինչ այդ իրերի մեծ մասը տեղակայված էր Պատրիարքարանի սուրբ խորանում, Մոսկվայի մենաստանի տաճարներում, ինչպես նաև տեղական եկեղեցիներում։ Զինապալատի հավաքածուի ամենահին իրերը 14-15-րդ դարերի  նմուշներ են և պատկանել են Կիևի միտրոպոլիտներ Պետրոսին և Ֆոտիին։ Հագուստը հյուսված է բյուզանդական կերպասից և զարդարված է մարգարիտներով և թանկարժեք քարերով։ Նման հագուստները կոչվում էին «սակկոս», ինչը թարգմանաբար նշանակում է «համեստություն»։ Թանգարանում պահվում միտրոպոլիտ Ալեքսեյի նմանատիպ սակկոսները ։ Կից ցուցադրվում են արևելյան գործվածքներ, որոնք գանձարանում են հայտնվել կամ որպես նվերներ, կամ էլ Ռուսաստանի, Իրանի և Թուրքիայի միջև առևտրային համաձայնագրերի արդյունք։ Ներկայացված ամենատարածված գործվածքը  կերպասն է, մինչդեռ բուն գործվածքները զարդարված են ուշ բյուզանդական ոճով՝ Քրիստոսի, Տիրամոր պատկերներով, խաչերով, ինչպես նաև իրանական նախշերով։ Թուրքական գործվածքները հիմնականում օգտագործվում էին պատերի պաստառապատման, ծածկոցներ և վերմակներ կարելու համար։ Դրանք օգտագործվել են նաև արքայական և հայրապետական ​​կաֆտաններ կարելու համար։ Զինապալատում զետեղված են ինչպես գործվածքների նմուշներ, այնպես էլ պատրիարքական ​​և ցարական առօրյայի իրեր։ Առանձին ցուցափեղկեր նվիրված են ռուս ղեկավարների թագադրման հանդերձանքին, այդ թվում Եկատերինա I ծիրանագույն զգեստը ։
Կառքերի հավաքածու
Զինապալատն ունի 16-18-րդ դարերի ռուս և արտասահմանյան վարպետների կառքերի մեծ հավաքածու։ Կառքերի առաջին արհեստանոցները Մոսկվայում և Սանկտ Պետերբուրգում են հայտնվել միայն 18-րդ դարում։ Հավաքածուի ամենահին ցուցանմուշը 16-րդ դարի անգլիացի արհեստավորի կողմից պատրաստված կառքն է, որում կառապանին  հատկացված տեղ չկա, և բուն խցիկը կախված է գոտիներից։ Այս ամենը բավականին անհարմարավետ էր դարձնում ուղևորությունը։ Թափքը զարդարված է նկարներով և քանդակազարդ փորագրություններով, որոնք պատկերում են քրիստոնյաների և մահմեդականների պայքարը, ինչպես նաև որսորդության տեսարաններ։ Կառքը մատուցվել է որպես նվեր Բորիս Գոդունովի թագադրմանը  և օգտագործվել է ամբողջ 17-րդ դարի ընթացքում ։
Հավաքածուն ներառում է նաև 17-րդ դարի կառք, որի հետ միասին պահպանվել է նաև ամենահին էկիպաժներից մեկը։ Փոխադրամիջոցը պատրաստվել է Լեհաստանում։ Դրսից կառքը պատված է բալի գույնի թավիշով, իսկ ներսից ՝ ոսկեզօծ կաշվով և կարապի աղվափետուրնեով։ Կառքը ընդգրկվել է Զինապալատի հավաքածուի մեջ 1667 թվականի Ռուս-լեհական պատերազմի ավարտից հետո։ Հարևանությամբ պապանվում է 18-րդ դարի վերջի անգլիական ամառային կառքերից մեկը՝ զարդարված  փայտե փորագրություններով, որը կոմս Գրիգորի Օրլովը նվիրել էր  Եկատերինա Երկրորդին ։ Հավաքածուն ներառում է նաև 18-րդ դարի Բեռլինի, Վիեննայի, Անգլիայի, Ֆրանսիայի և Ռուսաստանի վարպետների  ավելի կատարելագործված մոդելներ ։
Արտաքին հղումներ
Կատեգորիա:Թանգարաններ ըստ տեսակի Կատեգորիա:Թանգարաններ ըստ երկրի և քաղաքի Կատեգորիա:Ռուսաստանի մշակութային ժառանգության օբյեկտներ Կատեգորիա:1574 հիմնադրումներ Կատեգորիա:1720-ականների հիմնադրումներ Ռուսաստանում Կատեգորիա:Մոսկվայի ճարտարապետություն
(2128) Ուեզերիլ
(2128) Ուեզերիլ (Wetherill), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 26-ին Էլեանոր Հելինի կողմից Պալոմարում ։
Միջին հեռավորությունը Արեգակից կազմում է 2,731673 ա. մ., առավելագույնը մոտենում է 1,6857 ա. մ. հեռավորության վրա և հեռանում 3,7776 ա. մ. ։ Արեգակի շուրջ մեկ ամբողջական պտույտ է կատարում 1649,08 երկրային օրվա ընթացքում, իր ուղեծրով շարժվելով միջինում 0,218304 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,91° անկյուն։
Արտաքին հղումներ
Կատեգորիա:1973 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Աստերոիդների ցանկ (290401-290500)
Աստերոիդների ցանկ (290301-290400) * Աստերոիդների ցանկ * Աստերոիդների ցանկ (290501-290600)
Նավթագազեր
Նավթագազեր, նավթային գազեր, բնության մեջ նավթին ուղեկցող և նավթի վերամշակման ընթացքում ստացվող գազեր։ Նավթին ուղեկցող գազերը պարունակում են մեթան, էթան, պրոպան, բութան և այլ հագեցած ածխաջրածիններ, ջրային գոլորշիներ, երբեմն նաև ազոտ, ածխաթթու գազ, ծծմբաջրածին, հելիում, արգոն։ 1 տ նավթին ընկնող գազերի քանակությունը՝ գազային գործոնը, կախված է նավթահանքի առաջացման և երկրի ընդերքում նրա տեղադրման պայմաններից և կարող է լինել 1—2-ից մինչև մի քանի հազար մ3/տ։ Գազավերամշակման գործարաններում նավթագազերից ստանում են գազային բենզին, բենզինազտված գազ և ածխաջրածիններ։ Ածխաջրածնային ֆրակցիաները քիմիական և նավթաքիմիական արդյունաբերության կարևոր հումք են, որոնցից ստանում են ացետիլեն, էթիլեն, ացետալդեհիդ, մրջնալդեհիդ, քացախաթթու, ացետոն, բարձրօկտանային վառելանյութերի բաղադրիչներ, կաուչուկ և այլն։ Հեղուկացված պրոպան-բուտանային ֆրակցիան լայնորեն օգտագործվում է որպես շարժիչային և կենցաղային վառելանյութ։ Նավթավերամշակման գազերն անջատվում են նավթաթորման սարքերում և առաջանում են նավթի ջերմային ու կատալիտիկ վերամշակման ընթացքում։
Բաղկացած են հիմնականում ցածրամոլեկուլային ածխաջրածիններից։ Իտարբերություն նավթին ուղեկցող և բնական այրվող գազերի, պարունակում են ջրածին (0,2—7%) և չհագեցած ածխաջրածիններ։ Բացառություն են նավթի թորման, ռիֆորմինգի և հիդրոֆորմինգի գազերը, որոնք բաղկացած են սահմանային ածխաջրածիններից և պարունակում են փոքր քանակներով N2, Օ2, C02 և այլն։ Կրեկինգի և պիրոլիզի ենթարկվող նավթի 8,5—9,5%-ը փոխարկվում է նավթագազերի, այդ թվում մինչե 2,5%֊-ը չհագեցած ածխաջրածինների (էթիլեն, պրոպիլեն, բուտիլեն, բուտադիեն ևն)։ Նավթավերամշակման գազերն ունեն այրման մեծ ջերմություն՝ 52,3 Մջ/մ3 (12500 կկաչ/մ3) և օգտագործվում են որպես վառելանյութեր։
Կատեգորիա:Գազեր Կատեգորիա:Վառելանյութեր Կատեգորիա:Նավթամթերքներ
Պելագեյա Գլուշչենկո
Պելագեյա Իվանովնա Գլուշչենկո   (Пелагея Іванівна Глущенко, ), ուկրաինացի նկարչուհի, պետրիկովյան նկարազարդման վարպետ, ՈւԽՍՀ ժողովրդական ստեղծագործության վաստակավոր վարպետ (1967)։
Կենսագրություն
Պելագեյա Գլուշչենկոն ծնվել է Պետրիկովկա գյուղում (այժմ՝ Պետրիկովի շրջանի քաղաքատիպ ավան)։ Նկարչություն սովորել է պետրիկովյան նկարազարդման վարպետ Տատյանա Պատայից։ 1937-1941 թվականներին սովորել է Կիևի ժողովրդական արվեստի վարպետների դպրոցում (հետագայում` Կիևի գեղարվեստա- արդյունաբերական քոլեջ)։ Պատերազմից հետո աշխատել է Կիևի գեղարվեստական տարբեր հաստատություններում, զարգացրել պետրիկովյայի նկարչության կիրառման տարբեր ձևեր Տատյանա Պատայի՝ Կիև տեղափոխված մյուս աշակերտների հետ միասին, այդ թվում՝ Մարֆա Տիմչենկոյի, Գալինա Պավլենկո-Չերնիչենկոյի, Վերա Պավլենկոյի և Վերա Կլիմենկո-Ժուկովայի  ։
Արտաքին հղումներ
Կատեգորիա:Ուկրաինացի նկարչուհիներ Կատեգորիա:Խորհրդային նկարչուհիներ
Ֆրեշ
Ֆրեշ (smoothie - «փափուկ, հաճելի, նուրբ»), թանձր հյութ` պատրաստված խառնիչում (բլենդեր) կամ միքսերում խառնված թարմ մրգերից ու հատապտուղներից` ավելացված ջուր, սառույցի կտորներ, յոգուրտ, պաղպաղակ, կաթ կամ այլ հավելյալ տարրեր։ Երբեմն սառույցի կտորներին կարող են փոխարինել նախօրոք սառեցված մրգերը։ Տնային պայմաններում մատուցվում են երկար բաժակներով և խմելու համար նախատեսված ձողիկներով։ Ֆրեշի կետերում մատուցում են փակ պլաստիկ բաժակներով և կենտրոնում խրված միջին չափի ձողիկներով։
Առաջին մասսայական տարածումը ֆրեշները ստացել են Միացյալ Նահանգներում` 1960-ականներին, երբ պաղպաղակ կամ առողջ սնունդ վաճառող կետերը սկսեցին լայնորեն զբաղվել նաև ֆրեշ-խմիչքների վաճառքով։ Մինչև 1990-ականների ավարտը և 2000-ականների սկիզբը ֆրեշներն արդեն հասանելի էին սրճարաններում, սուրճ վաճառող խանութներում, ինչպես նաև շշալցված տարբերակով` խանութներում։
Ֆրեշները լայն տարածում ունեն առողջ սննդակարգը նախընտրողների շրջանում։
Արտաքին հղումներ
Կատեգորիա:Ոչ ալկոհոլային խմիչքներ Կատեգորիա:Աղանդեր Կատեգորիա:Բուսակերական խոհանոց
Վադսա
Վադսա (Vadsa), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 5 մարդ։
Արտաքին հղումներ
Կատեգորիա:Էստոնիայի Վիրումաա նահանգի Ռիուգե շրջանի բնակավայրեր Կատեգորիա:Էստոնիայի գյուղեր
Յասենովկա (գյուղ, Չեռվոնոարմեյսկի շրջան)
Յասենովկա (Ясенівка), գյուղ Ուկրաինայի Ժիտոմիրի մարզի Չեռվոնոարմեյսկի շրջանում։
2001 թվականի տվյալներով Յասենովկա գյուղում բնակվում էր 216 մարդ։ Բնակավայրը զբաղեցնում է 1303 կմ² տարածք։ Բնակչության խտությունը կազմում էր 165,77 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Չեռվոնոարմեյսկի շրջանի բնակավայրեր Կատեգորիա:Ուկրաինայի գյուղեր
Կոմարովիչի (գյուղ, Շումյաչինսկի շրջան)
Կոմարովիչի (Комаровичи), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Շումյաչինսկի շրջանի բնակավայրեր
Անդրեևսկայա (Կրասնոդարի երկրամաս)
Անդրեևսկայա (Андреевская), ստանիցա Ռուսաստանի Դաշնության Կրասնոդարի երկրամասի Կալինինսկայայի շրջանի կազմում։
Բնակչությունը 2002 թվականին գրանցված տվյալներով կազմում էր 1812 մարդ։
Արտաքին հղումներ
Կատեգորիա:Ռուսաստանի ստանիցաներ Կատեգորիա:Կրասնոդարի երկրամասի Կալինինսկայայի շրջանի բնակավայրեր Կատեգորիա:1872 թվականին հիմնադրված բնակավայրեր
Պուշկին: Վերջին մենամարտը
«Պուշկին։ Վերջին մենամարտը» (Пушкин. Последняя дуэль), 2006 թվականի ռուսական դրամատիկական դետեկտիվ գեղարվեստական ֆիլմ, որը նկարահանել է ռեժիսոր Նատալյա Բոնդարչուկը  ։ Նվիրված է մեծ ռուս բանաստեղծ Ալեքսանդր Սերգեևիչ Պուշկինին։
Ռուսական վարձույթում ֆիլմի պրեմիերան կայացել է 2006 թվականի դեկտեմբերի 1-ին։
Ֆիլմի գովազդային կարգախոսն է՝ «Եկել է ճշմարտությունն իմանալու ժամանակը» (ռուս․՝ «Пришло время узнать правду»)։
Սյուժե
Ֆիլմն ընդգրկում է մեծ ռուս բանաստեղծ Ալեքսանդր Պուշկինի և կավալերգարդի գնդի սպա Ժորժ դե Գեկերնի (Դանտես) միջև մենամարտին նախորդած ժամանակաշրջանը, որը տեղի են ունեցել 1837 թվականի հունվարի 27-ին Սանկտ Պետերբուրգի ծայրամասում, բանաստեղծի մահը և այդ ողբերգական իրադարձության գաղտնի հետաքննությունը ։
Հեղինակների վարկածով՝ բանաստեղծը բարեկամացել է կայսր Նիկոլայ I-ինի հետ և դարձել պալատական կամարիլյայի հակառուսական դավադրության զոհ, որը կատարել է արևմտյան դիվանագետների ազդեցության գործակալների դերը։ Մահվան հանգամանքները հետաքննել են գաղտնի ոստիկանության ղեկավար Լեոնտի Դուբելտը և գնդապետ Գալախովը (հորինված կերպար)։
Քննադատություն
Նատալյա Բոնդարչուկի՝ Պուշկինի մասին ֆիլմը ձևով հիշեցնում է մեքսիկական օճառային օպերան. դրանում շատ են շեշտված, հիստերիայի սահմանին հույզեր և նույնպիսի գարշելի՝ ամուսնության եզրին, օպերատորական աշխատանք։ Ժանրի համաձայն՝ դա դետեկտիվ է, ճակատագրական մենամարտի հանգամանքների և նրա դետոնատոր դարձած ստոր նամակների հետաքննությունը։ Գաղափարախոսության համաձայն՝ մաքուր հայրապետական Ռուսաստանի դիմանկարն է, բոլոր կողմերից շրջապատված թշնամիներով։ Այստեղ անցնում է բարիկադների գիծը. կերպարի օտար ազգանունը կամ նույնիսկ «երկար քիթը» (ինչպես խորաթափանց տղայի՝ մուրացկանի հետ դրվագում), նրա թշնամանքի ստույգ նշան է։ «Ռուսաստանի թշնամիների» ստանդարտ հավաքածուին ամենազավեշտալի կերպով ավելացան «այլասերվածները», ինչը կրկին կտրուկ նվաստացրեց Պուշկինին, որը հեղինակների կամքով դառնալով պրիմիտիվ հոմոֆոբ, միաժամանակ ֆիլմին հաղորդեց նմանություն մինչև ելակը ագահ տաբլոիդի հետ։
Այս բոլոր դժբախտությունները բացատրելի են. հերոսներն իրենց հեղինակներից ավելի խելացի ու նրբանկատ չեն լինում։ Բայց այս դեպքում հերոսը կրում է Ալեքսանդր Պուշկինի անունը։ Բարոյական օրենքների չիմացությունը չի ազատում պատասխանատվությունից, դրա համար ժամանակ առ ժամանակ ձայներ են հնչում մեր ազգային հարստությունը պաշտպանելու մասին. ուզում են մարզվել, թող ընտրեն մեզանից յուրաքանչյուրի համար պակաս թանկ այլ երևույթներ։
Արտաքին հղումներ
Կատեգորիա:Ռուսական դրամա ֆիլմեր Կատեգորիա:2006 ֆիլմեր Կատեգորիա:Ռուսերեն ֆիլմեր Կատեգորիա:Ռուսական կենսագրական ֆիլմեր Կատեգորիա:Ռուսական ֆիլմեր
(9987) Պեանո
(9987) Պեանո (Peano), աստերոիդ աստերոիդների հիմնական գոտում։ Հայտնաբերվել է 1997 թվականի հուլիսի 29-ին Պաուլ Կոմբայի կողմից Պրեսկոտում ։
Արտաքին հղումներ
Կատեգորիա:1997 թվականին հայտնաբերված աստղագիտական մարմիններ Կատեգորիա:Պաուլ Կոմբայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ղոշաքիլիսա
Ղոշաքիլիսա, գյուղ Արևելյան Հայաստանում, Կարսի մարզում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
Օլիվիա Ռուիզ
Օլիվիա Ռուիզ (իսկական անունը՝ Օլիվիա Բլան, ), ֆրանսիացի երգչուհի։ Մասնակցել է «Աստղերի ֆաբրիկայի» ֆրանսիական տարբերակին։ Նրա պարտնյորը՝ Մաթիաս Մալզյոն, Dionysos խմբի վոկալիստն է։
Պատկերասրահ
Օլիվիա Ռուիզ
Արտաքին հղումներ
Կատեգորիա:Երաժիշտներ այբբենական կարգով Կատեգորիա:Երգչուհիներ Կատեգորիա:21-րդ դարի երգիչներ և երգչուհիներ Կատեգորիա:Ֆրանսիացի երգչուհիներ Կատեգորիա:Ֆրանսիացի դերասանուհիներ Կատեգորիա:Ֆրանսիացի երաժիշտներ
Վրույր Գալստյան
Վրույր Եզեկիելի Գալստյան, հայ գեղանկարիչ։
Կենսագրություն
Վրույր Գալստյանը ծնվել է 1924 թվականին Երևանում։ Վրույր Գալստյանի աշխատանքները գտնվում են Հայաստանի ազգային պատկերասրահում, Երևանի Ժամանակակից արվեստի թանգարանում, Մոսկվայի Արևելքի երկրների արվեստի թանգարանում, Մոսկվայի Տրետյակովյան պատկերասրահում և մի շարք մասնավոր հավաքածուներում։ Նկարչի աշխատանքները ցուցադրվել են նաև Լոնդոնի «Sotheby's» աճուրդի տանը։
Ստեղծագործական գործունեություն
Վրույր Գալստյանը ստեղծել է գեղանկարչական հյութեղ մակերեսով աչքի ընկնող դիմանկարներ, բնանկարներ, պարզ երկրաչափական ձևերով արտահայտված նատյուրմորտներ, կոմպոզիցիաներ։ Վրույր Գալստյանի արվեստի մեջ մեծ դեր են խաղացել Մարտիրոս Սարյանը և Երվանդ Քոչարը։
Դիմանկարներ՝
Արտաքին հղումներ
Կատեգորիա:Հայ նկարիչներ Կատեգորիա:20-րդ դարի հայ նկարիչներ Կատեգորիա:Հայ դիմանկարիչներ Կատեգորիա:Խորհրդային նկարիչներ Կատեգորիա:Հայ գեղանկարիչներ
Մոյրա ՄաքԹագերթ (Marvel Comics)
Բժիշկ Մոյրա Քինրոս ՄաքԹագերթ (Dr. Moira Kinross MacTaggert), Marvel Comics հրատարակության տիեզերական կերպարորը հանդիպում է Իքս մարդկանց մասին կոմիքսներում։ Աշխատում է որպես գենետիկ և փորձագետ մուտացիաների բնագավառում ։
Հրատարակման պատմություն
Մոյրա ՄաքԹագերթը ստեղծվել է Քրիս Քլերմոնթի և Դեյվ Քոքրումի կողմից և առաջին անգամ հայտնվել է X-Men № 96 համարի կոմիքսում (դեկտեմբեր, 1975) ։
Ուժեր և ունակություններ
Տասնամյակների ընթացքում բժիշկ Մոյրա ՄաքԹագերթը պատկերվում է որպես իր տարիքին համապատասխան նորմալ մարդկային ուժով, հասակով և մարմնակազմությամբ կին, որը պարբերաբար կատարում է ֆիզիկական վարժություններ։ Բացի այդ, 2018 թվականի «X տուն» սյուժեում Մոյրան մուտանտ է, որը կարող է իր մահից հետո վերածվել իր կյանքի ծննդաբերության սկզբնական փուլին։ Իր երկրորդ կյանքում նա պահպանում է առաջինի մասին բոլոր հիշողությունները, որը նա վերապրել էր նախորդ կյանքերում՝ մոր արգանդում ։ Դա թույլատրում է նրան կառավարել պատմության ողջ ընթացքը, փոխելով իր սեփական գործողությունները և այդ կերպ ազդելով մարդկանց և հանգամանքների վրա, որոնք առաջացել են նրա առկայության արդյունքում։ Նրա տասնյակ կյանքերը նրան զինել են նրան փորձով, ներառյալ մարդաբանության և գենետիկայի շրջանակներում ձեռք բերած պաշարներով, հրազենային զենքի հետ վերաբերմունքով և տարբեր գործողություններ կատարելը՝ մուտանտների փրկության համար ։
Համաձայն Ճակատագրի՝ Մոյրայի ռեինկարնացիան վերջացող է։ Երբ նա հանդիպում է Ապագայի հետ իր երրորդ կյանքի ժամանակ, նրան հայտնում են, որ նա հնարավոր էր, որ ունենար «10 կամ հնարավոր է 11» կյանք, նշելով, որ եթե Մոյրան մահանա մինչև իր 13 տարեկանը լրանալը, այսինքն մինչև մուտացիայի հայտնվելը՝ նրա ռեինկարնացիան կավարտվի ։
Իքս մարդիկ։ Վերջին մարտը
Օլիվիա Ուիլյամսը կատարել է Մոյրա ՄաքԹագերթի աննշան դերը «Իքս մարդիկ։ Վերջին մարտը» ֆիլմում։
Տիտրերից հետո բժիշկ Մոյրան գալիս է հիվանդանոց, հիվանդներից մեկի տեսակցության համար, որը նրան պատասխանում է պրոֆեսորի ձայնով, իսկ որպես պատասխան նա հարցնում է. «Չա՞րլզ»։ Ըստ երևույթին մահից առաջ նա կարողացել էր տեղափոխել իր գիտակցությունը այդ մարմնի մեջ։ Ֆիլմի սկզբում Պրոֆեսորը դասավանդում է, որտեղ հարցնում է աշակերտներին, թե արդյո՞ք բարոյական է սեփական նպատակների համար վեգետատիվ մակարդակում գտնվող մարդուն օգտագործելը։
Իքս մարդիկ։ Առաջին դաս
«Իքս մարդիկ։ Առաջին դաս» ֆիլմում Ռոուզ Բիրնը կատարում է Մոյրայի դերը, որտեղ Կենտրոնական հետախուզական վարչության գործակալ է, որը փորձում է բացահայտել Դժոխային կրակների ակումբի գաղտնիքը։ Ֆիլմում նա ամերիկուհի է, այլ ոչ թե շոտլանդուհի։ Հետախուզության արդյունքում նրան հաջողվում է մտնել Ակումբի թաքստոց՝ մերկապարուհու կերպարանքով և հայտնաբերում է, որ ակումբի ղեկավարները մուտանտներ են, որոնք սպառնում են սպա Հենրիին, որ Թուրքիա կտեղափոխեն «Յուպիտեր» ռումբերը։ Դրանից հետո օգնության է դիմում Չարլզ Քսավյերին՝ նրա գենետիկ մուտացիայի վերաբերյալ ունեցած գիտելիքների համար։ Շուտով Մոյրան իմանում է, որ նա և իր խորթ քույրը՝ Ռեյվենը նույնպես մուտանտներ են, երբ պրոֆեսորը ցուցադրում է իր մտքեր կարդալու ունակությամբ, իսկ Ռեյվենը կերպարանքը փոխելու ունակությամբ։ Հետո նա դառնում է թիմի անդամակիցը և օգնում է կազմավորված Իքս մարդկանց՝ ԽՍՀՄ-ի և ԱՄՆ-ի միջև Շոուի միջուկային պատերազմ հրահրելու ծրագրին։ Ամենակուլմինացիոն պահին նա դառնում է Չարլզի անդամալույծ դառնալու պատճառ, քանի որ կրակում է հրազենից, որը Մագնետոն պատահականորեն շեղում է Չարլզի ողնաշարի վրա։ Զայրույթի պահին Մագնետոն համարյա սպանում է Մոյրային, բայց Քսավյերը կանգնեցնում է նրան՝ ասելով, որ դա Էրիկի մեղքն է։ Ֆիլմի վերջում Քսավյերը ջնջում է նրա հիշողությունը՝ համբույրի ժամանակ, որպեսզի պահի մուտանտների դպրոցի մասին գաղտնիքը, որը նա բացել էր կրիզիսի ժամանակ։
Ռայնլանդի պետական թանգարան (Բոն)
Ռայնլանդի պետական թանգարան (Ռայնլանդյան տարածաշրջանային թանգարան, նաև՝ Ռայնլանդի երկրագիտական թանգարան, LVR-LandesMuseum Bonn. Rheinisches Landesmuseum für Archäologie, Kunst- und Kulturgeschichte), Գերմանիայի Բոն քաղաքում (Հյուսիսային Հռենոս-Վեսթֆալիա երկիր) գտնվող թանգարան, որը ղեկավարում է Ռայնլանդ լանդշաֆտային ասոցիացիան։ Բացվել է 1874 թվականին, համարվում է Գերմանիայի հնագույն թանգարաններից մեկը և հանդիսանում է Ռայնլանդական տարածաշրջանի հնագիտության, պատմության և մշակույթի կենտրոնական գիտահետազոտական ​​ինստիտուտ, որի ցուցադրություններն ընդգրկում են անտիկ շրջանից մինչև մեր օրերը։ 1997 թվականից մինչև 2003 թվականն ընկած ժամանակահատվածում թանգարանը ենթարկվել է լայնածավալ վերակառուցման ։ 2010 թվականին «Քարի դարի տարածքը» վերափոխվել է ։ 2014 թվականի հունիսին բացվել է նոր մշտական ​​ցուցադրություն՝ նվիրված Ռեյնլանդի կելտերի պատմությանը։ «Szene Rheinland» նախագծի շրջանակներում թանգարանում անցկացվում են տեղացի նկարիչների կողմից ստեղծված ժամանակակից արվեստի ստեղծագործությունների ժամանակավոր ցուցադրություններ։
Պատմություն և նկարագիր
Երկրորդ համաշխարհային պատերազմի ժամանակ ավերված Բոնի թանգարանի շենքը 1967 թվականին փոխարինվել է վիսբադենցի ճարտարապետ Ռայներ Շելի (1917–2000) նախագծած շենքով։ 1997-2003 թվականներին թանգարանը վերակառուցման փուլում է եղել, և նրա հավաքածուն տեղափոխվել է։ 2003 թվականին այն վերաբացվել է նոր հայեցակարգով՝ որպես թեմատիկ թանգարան (Themenmuseum)։ 2010 թվականի կեսերին հնագիտական ​​հավաքածուի համար հատկացված տարածքները վերակառուցվել են։ Ի թիվս այլ փոփոխությունների, ստեղծվել է առանձին սենյակ քարե դարի գտածոների համար (Steinzeitbereich)՝ մասնավորապես, այնտեղ պահվում են «Նեանդերթալ 1»-ի մնացորդները, որոնք թանգարանում պահվում էին 1877 թվականից։ 2014 թվականի հունիսին բացվել է նոր մշտական ​​ցուցահանդես՝ նվիրված Ռայնլանդիում կելտերի պատմությանը, որտեղ ներկայացված էին ինչպես հին ցուցանմուշներ, այնպես էլ այդ ժամանակաշրջանի նշանավոր մարդկանց մի քանի դամբարաններից նոր գտածոներ։
Մշտական ​​հավաքածուի մյուս ցուցանմուշները ներկայացնում են տարածաշրջանի պատմությունը ուշ սառցե դարաշրջանից (մ.թ.ա. 12000 տարի) մինչև Հռոմեական կայսրության և Ֆրանկական պետության ժամանակաշրջանը, միջնադարյան հավաքածուն հասանելի է նաև այցելուներին։
Շենք
Տեղական պատմության թանգարանի համար հատուկ շենք է կառուցվել 1889-1892 թվականներին Colmantstraße փողոցում, որը նախագծել է ճարտարապետ Կլեմենս Գինբերտը, Կարլ Թոմի (1857-1923) ղեկավարությամբ։ Թանգարանի բացումը տեղի է ունեցել 1893 թվականի հուլիսի 12-ին, իսկ 1907-1908 թվականներին թանգարանի շենքն ընդլայնվել է հարակից շենքերի հաշվին ճարտարապետ Հենրիխ Ռետգենի (1863-1932) կողմից, բացի այդ, գլխավոր մասնաշենքին կից կառուցվել է վարչական շենք՝ հուշարձանների պահպանության կառավարման համար։ 1934-1935 թվականներին՝ տնօրեն Ֆրանց Օելմանի (Franz Oelmann, 1883-1963) օրոք, ով զբաղեցրել է այդ պաշտոնը երկու տասնամյակից էլ պակաս, կցակառույցի դահլիճը վերանախագծվել է։
Երկրորդ համաշխարհային պատերազմի ժամանակ հիմնական մասնաշենքն ամբողջությամբ ավերվել է 1944 թվականի հոկտեմբերի 18-ին Բոնի լայնածավալ ռմբակոծության ժամանակ, սակայն Բախշտրասեի վրա գտնվող կցակառույցը համեմատաբար ավելի լավ է պահպանվել և կարող էր վերականգնվել պատերազմից հետո։ 1963-1967 թվականներին նախկին գլխավոր մասնաշենքի տեղում Շելլեի նախագծով կառուցվել է նոր չորսհարկանի շենք, միաժամանակ քանդվել է Բախշտրասեի վրա գտնվող հին կցակառույցը։ Թանգարանի ընդլայնումն ու վերակառուցումը տեղի է ունեցել 1997 թվականից մինչև 2003 թվականը, որն  իրականացվել է շտուտգարտցի մի խումբ ճարտարապետների նախագծով՝ Կնուտ Լոհերի գլխավորությամբ («Atelier Lohrer» բյուրո)։ Շենքը հարմարեցվել է ցուցահանդեսային տարածքի ժամանակակից չափանիշներին, նախագծում հաշվի են առնվել նաև բնապահպանական նոր չափանիշները։ Սկզբում վերակառուցումը ծրագրված է եղել իրականացնել երեք տարում և գնահատվել է 45 միլիոն եվրո, սակայն նախագիծը տևել է վեց տարի և արժեցել է շուրջ 80 միլիոն։
Արվեստ
Բացի մեծածավալ պատմական հավաքածուից, թանգարանն ունի նաև միջնադարից մինչև մեր օրերը ստեղծված արվեստի ստեղծագործությունների ֆոնդ։ Թանգարանի շենքում է գտնվում նաև «Arthaus-Kino» կինոթատրոնը, որը ցուցադրում է ֆիլմեր բնօրինակ լեզվով՝ գերմաներեն ենթագրերով։ Cinéfête փառատոնի շրջանակում թանգարանը տարին մեկ անգամ ցուցադրում է հանրահայտ ֆրանսիական ֆիլմեր դպրոցականների համար։ Բացի այդ, «Szene Rheinland» հատուկ նախագծի շրջանակներում թանգարանը կազմակերպում է տեղացի նկարիչների կողմից ստեղծված ժամանակակից արվեստի ստեղծագործությունների ժամանակավոր ցուցադրություններ, օրինակ 2016 թվականին անցկացվել է ZERO art խմբի նկարիչների լայնածավալ խմբակային ցուցահանդես։
Մարիևկա (գյուղ, Պոլտավայի շրջան)
Մարիևկա (Марївка), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Մարիևկա գյուղում բնակվում էր 241 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Պոլտավայի շրջանի բնակավայրեր Կատեգորիա:Ուկրաինայի գյուղեր
Ավետարան (5401)
Ավետարան (5401), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5401 թվի տակ։ Ձեռագիրը գրվել է 1471 թվականին Հովհաննես գրիչի կողմից Շատվան գյուղում։ Կազմող՝ Գրիգոր (1581 թ.): Ստացողը եղել է Փաշան։ Գրված է թղթի վրա, որը ունի 26x17 չափս։ Ձեռագիրը կազմված է 246 թերթից։ Գրված է երկսյուն, բոլորգրով։ Ունի ավետարանիչ 4, կիսախորան և լուսանցազարդ մանրանկարներ։ Պահպանակն ունի 2 էջ, գրված է՝ մագաղաթի վրա՝ բոլորագիծ երկաթագրով, Թուղթ առաքելոյն Յուդայի։ Կազմը` կաշեպատ տախտակ դրոշմազարդ, աստառը՝ կանաչ մետաքս։ Հիշատակարաններ գրչի՝ 129ա, 198ա, 244ա, 245ա, 245բ, կազմողի՝ 246ա (1581 թ.), հետագայի՝ 1ա (1577 թ.), 246բ (1884 թ.) :
Ծանոթագրություններ
Կատեգորիա:Մատենադարանի ձեռագրեր
Սան Տեոդորո (Սիցիլիա)
Բնակչությունը կազմում է 1481 մարդ (2008 թվականի տվյալներով), բնակչության խտությունը կազմում է 106 մարդ/կմ²։ Զբաղեցնում է 14 կմ² մակերես տարածք։ Փոստային ինդեքսն է՝ 98030։ Հեռախոսային կոդը՝ 095։
Կոմունայի հովանավորն է սուրբ Թեոդոր Տիրոնը։
Ժողովրդագրություն
Բնակչության փոփոխություն։
Բորիս Բաբայան
Բորիս Արտաշեսի Բաբայան, կիրառական մաթեմատիկայի և հաշվողական տեխնիկայի բնագավառի գիտնական։ Տեխնիկական գիտությունների դոկտոր (1971), պրոֆեսոր (1977), ՌԳԱ թղթակից անդամ (1984)։
Կենսագրություն
1957 թվականին ավարտել է Մոսկվայի ֆիզիկատեխնիկական ինստիտուտը։ 1957-1997 թվականներին աշխատել է ՌԳԱ ճշգրիտ մեխանիկայի և հաշվողական տեխնիկայի ինստիտուտում, 1997 թվականից՝ Մոսկվայի հաշվողական տեխնոլոգիայի ԳՀԻ-ի գիտական ղեկավար։
Աշխատանքները վերաբերում են հաշվողական համալիրների կառուցման ճարտարապետական սկզբունքներին, ԷՀՄ-ների ծրագրային ապահովման հարցերին։ Ղեկավարել է բազմապրոցեսորային «էլբրուս» սերիայի ԷՀՄ-ների ստեղծման աշխատանքները։ Լուրջ ավանդ ունի ռազմական հաշվողական համալիրների և արագագործ ԷՀՄ-ների ստեղծման գործում։
Ծանոթագրություններ
Կատեգորիա:Տեխնիկական գիտությունների դոկտորներ Կատեգորիա:1933 ծնունդներ Կատեգորիա:Դեկտեմբերի 20 ծնունդներ Կատեգորիա:Հայ գիտնականներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Հայ պրոֆեսորներ Կատեգորիա:ԽՍՀՄ ԳԱ թղթակից անդամներ Կատեգորիա:Պատվո շքանշանի ասպետներ (Ռուսաստան) Կատեգորիա:Հայ ակադեմիկոսներ Կատեգորիա:Ռուս գյուտարարներ Կատեգորիա:Մոսկվայի ֆիզիկատեխնիկական ինստիտուտի շրջանավարտներ Կատեգորիա:Ռուսաստանի գիտությունների ակադեմիայի արտասահմանյան անդամներ Կատեգորիա:Ռուսաստանի ԳԱ թղթակից անդամներ
Թանգարան The Beatles
Բիթլզի պատմություն (The Beatles Story), թանգարան Լիվերպուլում, որը նվիրված է The Beatles լեգենդար ռոք-խմբի ստեղծագործությանն ու կյանքին։ Թանգարանը գտնվում է Ալբերտ-դոկայի նկուղային մասում, Լիվերպուլի նավահանգստի պատմական շենքերի տարածքում։
էքսպոզիցիա
Թանգարանի այցելուները մուտքի մոտ ստանում են աուդիոգիդ, այդ թվում` ռուսերեն լեզվով։
Սենյակից սենյակ անցնելով` այցելուները հետևում են Բիթլզ խմբի ստեղծման և զարգացման պատմությանը։ Սենյակներից յուրաքանչյուրը նվիրված է Բիթլզի պատմության մի շրջանին և նրա անդամներին` Ջոն Լենոնի առաջին Quarrymen խմբի ծնունդին,Համբուրգում Բիթլզի շրջագայությանը, Բրայան Էփսթեյնի հետ ծանոթությանը, Cavern Club-ում ելույթներին և այդպես շարունակ մինչև 1970 թվականին  խմբի անկմանը։
Ցուցանմուշներ
Թանգարանում հավաքված են յուրահատուկ ցուցանմուշներ. խմբի անդամների համերգային կոստյումներն ու գործիքները, լուսանկարներ, երգերի տեքստեր, ձայնասկավառակներ, ականատեսների հիշողություններ և արխիվային վիդեոներ։ Առանձին ցուցափեղկ կա, որտեղ ցուցադրված են Բիթլզ խմբին ռուս երկրպագուների տված նվերները։
Թանգարանի ելքի մոտ կա լեգենդար խմբի խորհրդանիշերով հուշանվերների խանութ։
Raidió Teilifís Éireann
RTÉ (Radio [and] Television of Ireland, Իռլանդիայի ռադիո և հեռուստատեսություն), Իռլանդիայի պետական հեռուստառադիոհեռարձակող ընկերություն։ Ռադիոհեռարձակում սկսել է 1926 թվականի հունվարի 1-ին, հեռուստատեսության հեռարձակումը մեկնարկել է 1961 թվականի դեկտեմբերի 31-ին ։ Ընկերությունը ղեկավարվում է Իռլանդիայի կառավարության կողմից։ Ընկերությունը (այն ժամանակ «Radio Éireann») 1950 թվականին եղել է այն 26 հեռուստաընկերություններից մեկը, որոնք հիմնել են Եվրոպական հեռարձակողների միությունը։ 2010 թ. դրությամբ ընկերությունը ունեցել է 2,214 աշխատակից ։
Ծանոթագրություններ
Կատեգորիա:Իռլանդիայի հեռուստաընկերություններ
Ֆաբիու Սիլվա
Ֆաբիու Դանիել Սուարեշ Սիլվա (պորտ․՝ Fábio Daniel Soares Silva, ), պորտուգալացի ֆուտբոլիստ, հարձակվող։ Հանդես է գալիս անգլիական «Վուլվերհեմպտոն»-ի և Պորտուգալիայի Մ21 հավաքականի կազմում։
«Պորտու»
Ֆաբիո Սիլվան «Պորտուի» ակադեմիայի սան է։ Ակումբի երիտասարդական թիմի կազմում 2018-19 մրցաշրջանի ընթացքում դարձել է ՈՒԵՖԱ Երիտասարդական առաջնության չեմպիոն։
«Պորտուի» հիմնական թիմի կազմում իր դեբյուտը նշել է 2019 թվականի օգոստոսի 10-ին՝ Պորտուգալիայի առաջնության շրջանակներում կայացած «Վիսենտե ՖԱ»-ի դեմ խաղում, որն ավարտվել է 2-1 հաշվով՝ «Պորտուի» պարտությամբ ։ Ֆաբիոն խաղադաշտում անցկացրել է հանդիպման վերջին 11 րոպեները՝ փոխարինելով Օտավիա Մոնտեյրոյին։ Այսպիսով, նա շրջանցեց Բրունո Գամային և դարձավ թիմի կազմում իր դեբյուտը նշած ամենաերիտասարդ ֆուտբոլիստը(17 տարեկան, 22 օրական) ։ Սեպտեմբերի 19-ին Սիլվան իր առաջին հանդիպումն է անցկացրել ՈՒԵՖԱ Եվրոպայի Լիգայի շրաջանակներում՝ մասնակցելով «Յանգ Բոյզ ՖԱ»-ի դեմ հանդիպմանը՝ դառնալով թիմի կազմում եվրոգավաթներին մասնակցած ամենաերիտասարդ ֆուտբոլիստը(նրանից առաջ այդ ռեկորդը պատկանում էր Ռուբեն Նևիշին) ։
Հոկտեմբերի 19-ին Ֆաբիո Սիլվան խփել է իր առաջին գոլը պորտուգալական թիմի կազմում Պորտուգալիայի գավաթի խաղարկության շրջանակներում կայացած «Կոյմբրոես ՖԱ»-ի դեմ խաղում ։
«Վուլվերհեմպտոն»
2020 թվականի սեպտեմբերի 5-ին Ֆաբիոն տեղափոխվել է Պրեմիեր Լիգայում հանդես եկող «Վուլվերհեմպտոն»։ Նա թիմի հետ կնքել է հնգամյա պայմանագիր, իսկ տրանսֆերն արժեցել է 35 միլիոն ֆունտ-ստեռլինգ of a reported £35 million. ։ Թիմի կազմում իր դեբյուտը նշել է սեպտեմբերի 17-ին՝ Ֆուտբոլային լիգայի գավաթի խաղարկության շրջանակներում կայացած «Սթոք Սիթիի» դեմ խաղում ։ Չորս օր անց նա իր առաջին հանդիպումն է նացկացրել նաև Պրեմիեր Լիգայում՝ երկրորդ խաղակեսում փոխարինման դուրս գալով «Մանչեսթեր Սիթիի» դեմ խաղու, որն ավարտվել է 3-1 հաշվով՝ մանչեսթերյան թիմի հաղթանակով ։
2020 դթվականի դեկտեմբերի 21-ին Սիլվան խփել է անգլիական թիմի կազմում իր առաջին գոլը «Բըրնլիի» դեմ խաղում, սակայն ի վերջո «Բարնլիին» հաղթեց 2-1 հաշվով ։ Այս գոլի շնորհիվ պորտուգալացի ֆուտբոլիստը դարձավ անգլիական թիմի կազմում Պրեմիեր Լիգայի շրջանակներում գոլ խփած ամենաերիտասարդ ֆուտբոլիստը ։ Ֆաբիո Սիլվան գոլի հեղինակ է դարձել նաև 2020-21 մրցաշրջանի առաջին «Սև երկրի դերբիում»՝ «Վեստ Բրոմվիչ Ալբիոնի» դեմ խաղում ։ Այդ հանդիպումը, որը տեղի է ունեցել «Մոլինեուքս» մարզադաշտում, ավարտվել է 2-3 հաշվով՝ «Վեսթ Բրոմվիչի» հաղթանակով։
Միջազգային կարիերա
Մ21 հավաքականի կազմում իր դեբյուտը նա նշել է 2021 թվականի սեպտեմբերի 6-ին Բելառուսի Մ21 հավաքականի դեմ կայացած խաղում, որն ավարտվել է 1-0 հաշվով՝ պորտուգալացիների հաղթանակով։ Իսկ արդեն հոկտեմբերի 7-ին Ֆաբիոն դուբլի հեղինակ է դարձել Մ21 հավաքականի կազմում Լիխտենշտեյնի հավաքականի դեմ կայացած խաղում։ Այդ հանդիպումն ավարտվել է 11-0 հաշվով։
Արտաքին հղումներ
Կատեգորիա:2002 ծնունդներ Կատեգորիա:Հուլիսի 19 ծնունդներ Կատեգորիա:Ֆուտբոլի հարձակվողներ Կատեգորիա:Պորտուգալացի ֆուտբոլիստներ Կատեգորիա:Պորտուի ֆուտբոլիստներ Կատեգորիա:Վուլվերհեմպտոն Ուոնդերերսի ֆուտբոլիստներ
Յասնայա Պոլյանա (գյուղ, Չեռվոնոարմեյսկի շրջան)
Յասնայա Պոլյանա (Ясна Поляна), գյուղ Ուկրաինայի Ժիտոմիրի մարզի Չեռվոնոարմեյսկի շրջանում։ Հիմնադրվել է 1689 թվականին։
2001 թվականի տվյալներով Յասնայա Պոլյանա գյուղում բնակվում էր 681 մարդ։ Բնակավայրը զբաղեցնում է 3287 կմ² տարածք։ Բնակչության խտությունը կազմում էր 207,18 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Չեռվոնոարմեյսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1689 թվականին հիմնադրված բնակավայրեր
New Kids: The Final
New Kids: The Final, հարավկորեական բոյ բենդ iKON-ի երկրորդ ստուդիական ալբոմը։ Այն թողարկվել է 2018 թվականի հոկտեմբերի 1-ին YG Entertainment ընկերության կողմից ։ Մինի ալբոմ ներառում է ընդամենը չորս երգ ։
Խավիեր Բարդեմ
Խավիեր Անխել Էնսինաս Բարդեմ (Javier Ángel Encinas Bardem, ), իսպանացի դերասան։
Ուգանդայի տնտեսություն
Շատ դարերի ընթացքում Ուգանդայի հիմնական արտահանումը եղել է փղոսկրը և կենդանիների կաշին։ 1970-ականներին երկրի տնտեսությունը կործանվեց Իդի Ամինի քաղաքականության պատճառով՝ գնաճը գերազանցեց 100%-ը։ Բռնապետության տապալումից հետո երկիրը երկար ժամանակ անկայուն էր։ Միայն 1990-ականների վերջին հաջողվեց հիմնականում հասնել 1972 թվականի տնտեսության մակարդակին։
New Kids: The Final
Ռելիզի պատմություն
Կատեգորիա:2018 թվականի ալբոմներ
Ուգանդայի տնտեսություն
Գյուղատնտեսություն
Գյուղատնտեսությունը Ուգանդայի տնտեսության հիմքն է։ Շաքարեղեգն աճեցվում է պլանտացիաներում, մնացած կուլտուրաներն աճեցնում են փոքր գյուղացիական տնտեսություններում։ Արտահանման հիմնական ապրանքը սուրճն է։ 70-ականներին, երբ Բրազիլիայում ցուրտը ոչնչացրեց սուրճի ծառերի զգալի մասը, Ուգանդան դրանից շատ գումար վաստակեց, քանի որ սուրճի գները կտրուկ բարձրացան։ 2002 թվականին հավաքվել է 198 հազար տոննա սուրճ։ Ուգանդայի արևմուտքում թեյ են աճեցնում, որի հավաքածուն կազմել է 32,9 հազար տոննա։ Նաև զարգանում են ծխախոտի և բամբակի աճեցման ոլորտները։
New Kids: The Final
Ծանոթագրություններ
Կատեգորիա:2018 ալբոմներ
Ղրաջ
Ղրաջ, գյուղ Արևելյան Հայաստանում, Կարսի մարզում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
Կոմարովկա (գյուղ, Ուլյանովսկի շրջան)
Կոմարովկա (Комаровка), գյուղ Ռուսաստանի Ուլյանովսկի մարզի Ուլյանովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:1648 թվականին հիմնադրված բնակավայրեր Կատեգորիա:Ռուսաստանի Ուլյանովսկի մարզի Ուլյանովսկի շրջանի բնակավայրեր
Խավիեր Բարդեմ
Դերասանուհի Պենելոպե Կրուսի ամուսինը։
Նա երկրորդ պլանի լավագույն դերասան է ճանաչվել 2009 թ-ին և ստացել է Օսկար և Ոսկե Գլոբուս։ Իսկ Կաննի փառատոնի ժամանակ ճանաչվել է տարվա լավագույն դերասան իսպանա-մեքսիկական «Բյութիֆուլ» ֆիլմի համար։ Բարդեմը աթեիստ է։ Նկարահանվել է ինչպես իսպանացի, այնպես էլ հայտնի շատ ռեժիսորների տարբեր ժանրերի ֆիլմերում (Պեդրո Ալմոդովար, Բիգաս Լունա, Ալեխանդրո Ամենաբար, Ալեխանդրո Գոնսալես Ինյարիտու, Ջուլիան Շնաբել, Վուդի Ալեն, Քոեն եղբայրներ, Միլոշ Ֆորման, Մայքլ Ման և այլն)։
Ծանոթագրություններ
Կատեգորիա:Ամերիկացի դերասաններ Կատեգորիա:Իսպանացի դերասաններ Կատեգորիա:Օսկարակիրներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Իսպանացի կինոդերասաններ Կատեգորիա:BAFTA մրցանակի դափնեկիրներ Կատեգորիա:Հեռուստատեսային դերասաններ Կատեգորիա:Իսպանացի հեռուստատեսային դերասաններ Կատեգորիա:Երկրորդ պլանի լավագույն դերասան Օսկարի մրցանակակիրներ
Ուգանդայի տնտեսություն
Արդյունաբերություն
Ուգանդայի բնական պաշարները շատ սահմանափակ են։ Պղնձի հանքաքարի պաշարները գնահատվում են մոտ 4 մլն տոննա։ Երկրի հարավ-արևմուտքում փոքր օգտակար հանածոների հանքավայրեր են զարգանում։ Ուգանդայի տնտեսությունը շատ խոցելի է իր արտահանվող ապրանքների համաշխարհային գների նկատմամբ։ Գյուղատնտեսական հումքի՝ բամբակի, թեյի, ծխախոտի վերամշակման ձեռնարկություններ կան։ Գործում է պղնձաձուլական գործարան, ցեմենտի գործարաններ, ավտոհավաքման գործարաններ։ Արտադրական արդյունաբերությունը նախկինում թույլ էր զարգացած և մեծ հարված էր ստացել բռնապետ Իդի Ամինի օրոք։ Իսկ այժմ, չնայած աճի բարձր տեմպերին, նրա մասնաբաժինը ՀՆԱ-ում չնչին է։
Էներգիա
2019 թվականին, համաձայն Միավորված ազգերի կազմակերպության տվյալների և ԵՏՀ ԵԱՏՀ : Հանածո վառելիքի արտադրություն՝ 30455 հազ. Ընդհանուր մատակարարումը կազմում է 31801 հազ. Էլեկտրակայաններում և ջեռուցման կայանքներում վերափոխման վրա ծախսվել է 33 հազար մատ կամ ընդհանուր մատակարարման 0,1% Տեղադրված հզորությունը՝ զուտ էլեկտրակայաններ 1256 ՄՎտ, այդ թվում՝ հանածո վառելիք այրող ջերմային էլեկտրակայաններ (ՋԷԿ)՝ 15.8 %, էներգիայի վերականգնվող աղբյուրներ (ՎԷ)՝ 84,2 %: Էլեկտրաէներգիայի համախառն արտադրությունը՝ 4364 մլն կՎտժ, այդ թվում՝ ՋԷԿ՝ 6.9 % ՀԷՑ – 93.1 %: Էլեկտրաէներգիայի վերջնական սպառումը` 3233 մլն կՎտժ, որից` արդյունաբերությունը` 66.9 %, կենցաղային սպառողներ՝ 21,6 %, առևտրային հատված և հասարակական ձեռնարկություններ՝ 11,5։ Էներգաարդյունավետության ցուցանիշները 2019 թ.՝ մեկ շնչին ընկնող համախառն ներքին արդյունքի սպառումը գնողունակության համարժեքությամբ (անվանական գներով)՝ $2,672, մեկ շնչի հաշվով (համախառն) էլեկտրաէներգիայի սպառումը՝ 81 կՎտժ, բնակչության մեկ շնչի հաշվով էլեկտրաէներգիայի սպառումը՝ 18 կՎտժ։ Տեղադրված հզորությամբ-նետտո էլեկտրակայանների օգտագործման ժամերի քանակը՝ 3466 ժամ։
Տրանսպորտ
Օդանավակայաններ
Երկաթուղային ճանապարհ
Զբոսաշրջություն
Ուգանդայում ակտիվորեն զարգանում է զբոսաշրջության ոլորտը։
Գրականություն
Կատեգորիա:Ուգանդայի տնտեսություն Կատեգորիա:Տնտեսություն ըստ երկրի Կատեգորիա:Ուգանդա
Իիսակու (Էստոնիայի շրջան)
Իիսակու շրջան (Iisaku vald), շրջան Էստոնիայի Իդա-Վիրումաա նահանգում։ Շրջանի կենտրոնն է Իիսակու (գյուղական ավան, Իիսակու շրջան) գյուղական ավանը։
Բնակչություն
2004 թվականի տվյալներով շրջանում բնակվում էին 1526 մարդ։ Բնակչության խտությունը շրջանում կազմում էր 5,91 մարդ/կմ²։
Արտաքին հղումներ
Կատեգորիա:Էստոնիայի շրջաններ
Անդրեևսկի (խուտոր, Մելեուզովսկի շրջան)
Անդրեևսկի (Андреевский, Андреев), խուտոր Ռուսաստանի Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 23 մարդ։
Արտաքին հղումներ
Կատեգորիա:Ռուսաստանի խուտորներ Կատեգորիա:Ռուսաստանի Բաշկորտոստան հանրապետության Մելեուզովսկի շրջանի բնակավայրեր
Տուդանկա (քաղաք)
Տուդանկա (Tudanca), քաղաք և մունիցիպալիտետ Իսպանիայում։ Մտնում է Կանտաբրիա պրովինցիայի, Կանտաբրիա ինքնավար համայնքի կազմի մեջ։ Մունիցիպալիտետը գտնվում է Սախա Նանսա շրջանում։ Տարածքը կազմում է 86.5 կմ2, բնակչությունը՝ 185 մարդ (2010 թվականի տվյալներով)։ Գտնվում է պրովինցիայի վարչական կենտրոնից 96 կմ հեռավորության վրա։
Արտաքին հղումներ
Կատեգորիա:Իսպանիայի քաղաքներ
Օգսեն Խոճասարյան
Օգսեն Խոճասարյան (1838 - 1878), հայ հրապարակախոս, խմբագիր։
Ծնվել է Կ. Պոլսում, որտեղ ստացել է կրթությունը։ Զբաղվել է հրապարակախոսությամբ. նախ աշխատակցել է Կ. Փանոսյանի «Մանզումեի էֆքյար» հայատառ թուրքերեն թերթին, ապա 1868 թվականին հիմնել է «Օրագիրը», որը լույս է ընծայել կեսը հայերեն, կեսը՝ հայատառ թուրքերեն՝ թուրքախոս հայերի համար։ 1869 թվականին թուրքական կառավարությունը փակել է այդ թերթը։ Փոխելով անունը՝ կարճ ժամանակ հրատարակել է «Օրագիր Կ. Պոլսո» վերնագրով։ Հետագայում, երբ դա էլ է փակվել, 1874-1878 թվականներին հրատարակել է «Նոր դար» թերթը, սուր պայքարի մեջ լինելով Հակոբ Պարոնյանի հետ, որը նրան մտցրել է իր «Ազգային ջոջերի» մեջ։ Զբաղվել է նաև թարգմանությամբ ։
Աղբյուրներ
Կատեգորիա:Հայ հրապարակախոսներ Կատեգորիա:Հայ խմբագիրներ Կատեգորիա:1838 ծնունդներ Կատեգորիա:1878 մահեր Կատեգորիա:Ստամբուլ քաղաքում ծնվածներ
(9988) Էրիկտեմպբել
(9988) Էրիկտեմպբել (Erictemplebell), աստերոիդ աստերոիդների հիմնական գոտում։ Հայտնաբերվել է 1997 թվականի սեպտեմբերի 9-ին Պաուլ Կոմբայի կողմից Պրեսկոտում ։
Միջին հեռավորությունը Արեգակից կազմում է 2,899685 ա. մ., առավելագույնը մոտենում է 2,8392 ա. մ. հեռավորության վրա և հեռանում 2,9602 ա. մ. ։ Արեգակի շուրջ մեկ ամբողջական պտույտ է կատարում 1803,54 երկրային օրվա ընթացքում, իր ուղեծրով շարժվելով միջինում 0,199608 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,86° անկյուն։
Արտաքին հղումներ
Կատեգորիա:1997 թվականին հայտնաբերված աստղագիտական մարմիններ Կատեգորիա:Պաուլ Կոմբայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
RTÉ One
RTÉ One (RTÉ a hAon), Իռլանդիայի գլխավոր հեռուստաալիքն է պետական «Raidió Teilifís Éireann» հեռուստառադիոընկերության կազմում։ Եթեր է հեռարձակվում 1961 թվականի դեկտեմբերի 31-ից, հասանելի է Իռլանդիայի բնակչության 98%-ի համար։ Հեռուստաալիքի բաժինը Իռլանդիայի հեռուստաշուկայում կազմում է շուրջ 25%։
2011 թ. մայիսի 27-ից հեռարձակվում է «RTÉ One +1» կաբելային հեռուստաալիքը, որը ցուցադրում է «RTÉ One»-ի հաղորդումների կրկնությունը  ։
Ծանոթագրություններ
Կատեգորիա:Իռլանդիայի հեռուստաընկերություններ
Ռյասնոե (գյուղ, Մուրովանիե Կուրիլովցիի շրջան)
Ռյասնոե (Рясне), գյուղ Ուկրաինայի Վիննիցայի մարզի Մուրովանիե Կուրիլովցիի շրջանում։
Արտաքին հղումներ
Կատեգորիա:Ուկրաինայի Վիննիցայի մարզի Մուրովանիե Կուրիլովցիի շրջանի բնակավայրեր Կատեգորիա:Ուկրաինայի գյուղեր
(2129) Կոզիկոզի
(2129) Կոզիկոզի (Cosicosi), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 27-ին Պաուլ Վիլդի կողմից Ցիմերվալդում ։
Միջին հեռավորությունը Արեգակից կազմում է 2,181366 ա. մ., առավելագույնը մոտենում է 1,8027 ա. մ. հեռավորության վրա և հեռանում 2,5601 ա. մ. ։ Արեգակի շուրջ մեկ ամբողջական պտույտ է կատարում 1176,77 երկրային օրվա ընթացքում, իր ուղեծրով շարժվելով միջինում 0,305922 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,52° անկյուն։
Արտաքին հղումներ
Կատեգորիա:1973 թվականին հայտնաբերված աստղագիտական մարմիններ Կատեգորիա:Պաուլ Վիլդի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ